Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky  

2.  Zahraničná pracovná cesta:
Belgické kráľovstvo, 1.3.2019 (00:01) - 1.3.2019 (23:59); 4.3.2019 (00:01) – 8.3.2019 (20:40); 13.3. 2019 (00:01) – 15.3.2019 (23:59); 18.3.2019 (00:01) – 22.3.2019 (23:59); 25.3.2019 (00:01) – 29.3.2019 (23:59) 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci marec 2019 sa riadil dvoma základnými dokumentmi – Štatút Styčnej kancelárie pre výskum a vývoj v Bruseli a Plán činnosti SLORD na rok 2019. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Na začiatku mesiaca marec som sa venovala posledným prípravám podujatia k 5. výročiu založenia kancelárie SLORD v Bruseli. V rámci príprav som komunikovala s jedným z pozvaných rečníkov, riešila administratívne záležistoti spojeneé s preplatením letenky a prieskum trhu. Podujatie poskytlo výbornú príležitosť na prezentáciu slovenskej vedy a výskumu a piati vybraní rečníci mali možnosť prezentovať výsledky svojho výskumu pred širokým zahraničným publikom. 
Taktiež som sa venovala V4 Tréningu pre projektových manažérov a novým nápadom na zatraktívnenie programu tréningu. Na tréning som pripravovala úpravy programu a témy diskusií na interaktívny workshop, ktorý bol súčasťou druhého dňa tréningu. Taktiež som komunikovala s pozvanými účastníkmi a informovala ich o všetkých detailoch tréningu. Okrem iného som sa priamo účastnila priamo tréningu a bola prítomná počas 
Taktiež som sa venovala sledovaniu mojich tém v rámci Horizontu 2020, ako aj detailnému sledovaniu príprav nadchádzajúceho rámcového programu Horizon Europe. Zúčastnila som sa na podujatiach, ktoré súvisia s mojou agendou za účelom výmeny informácií a aktualít pri príprave Horizon Europe či posilnenia spolupráce. Okrem iného som konzultovala možnosti zapojenia sa do H2020 pre slovenské subjekty, vyhľadávala možnosti zapojenia i medzinárodných partnerstiev. Stretla som sa taktiež so zástupcami Európskej komisie, zahraničných univerzít či vedeckých inštitúcií za účelom zvýšenia povedomia o slovenskej vede, výskume a inováciách. Taktiež som sa zúčastnila tradičného stretnutia V4 styčných kancelárii, kde sme si detailne prešli program V4 Tréningu pre projektových manažérov a tiež pripravovanú V4 konferenciu k téme digitálnej transoformácie. Podrobný záznam zo všetkých stretnutí a podujatí je uvedený v časti 3, resp. 4 tejto správy. 
Podrobnejší záznam o mojich ďalších aktivitách a témach, na ktorých som pracovala sú uvedené nižšie v tejto správe.  
Podpora zapájania sa do medzinárodných projektov a pri ich implementácii
V mesiaci marec som posielala informácie o medzinárodných konferenciách a podujatiach, ktoré by napomohli slovenským subjektom a zástupcom slovenských univerzít zviditeľniť ich výskum a tiež získať nové kontakty s potenciálnymi medzinárodnými partnermi pre budúcu spoluprácu v H2020 projektoch. Zároveň som posielala newsletter, ktorý informuje o novinkách v oblasti vedy, výskumu a inovácií, vývoji EÚ výskumných politík, otvorených výzvach a tiež nadchádzajúcich podujatiach. Viedla som tiež kontzultácie so záujemcami o účasť v H2020. 
V rámci lepšej spolupráce s ostatnými kanceláriami v rámci V4 sme sa stretli na neformálnom tradičnom stretnutí, kde sme diskutovali najmä prípravu V4 tréningu pre projektových manažérov, ktorý sa konalo koncom mesiaca.  
Pravidelne som komunikovala s národnými delegátmi a NCP za moje oblasti za účelom výmeny informácií k implementácií H2020. Okrem iného som sa stretávala s kolegami z iných styčných kancelárií a zástupcami európskych inštitúcií (EK, EP, Rada EÚ) za účelom výmeny aktuálnych informácií týkajúcich sa Horizontu 2020 a príprave Horizon Europe. 
V rámci lepšieho zapájania našich slovenských subjektov sme organizovali V4 Treíning pre projektových manažérov, ktorý sa uskutočnil v ďnoch 27.3 - 29.3.2019. Príprave tréningu som sa venovala tiež v tomto mesiaci. Pripravovala som témy na jednotlivé workshopy a tiež som komunikovala so slovenskými účastníkmi, ktorým som posktla všetky dôležité informácie k tréningu. 
Téma prípravy tréningu bola jedným z hlavných bodov aj na pravidelnom stretnutí vo forme V4 raňajok s našimi partnermi z V4 kancelárií. Okrem iného sme na raňajkách tiež konzultovali prípravu V4 Konferencie k téme digitálnej transformácie, ktorá sa bude konať v júni 2019. 
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac marec je uvedený v časti 4 tejto správy.  
IGLO pracovná skupina pre zdravie
Pracovná skupina pre Zdravie sa na marcovom stretnutrí venovala téme zdravia v Horizonte Európa. Hlavnou rečníčkou bola Dorien Vandebroek z Európskeho parlamentu, ktorá pôsobí ako poradkyňa pre výskum belgickému poslancovi Európskeho parlamentu Lieve Wierinck(ALDE, BE). Informovala nás o posledných aktualitách v negociáciách k HE a tiež HTA, AMR. EP sa zapája do negociácií k HE už od júna 2018. 19.3. tento rok bola EP podporená a schválená PGA, ale proces tvorby finálneho dokumentu je zatiaľ stále pomalý aj z toho dôvodu, že zatiaľ nie je dohoda na rozpočte. Nie je preto zatiaľ známy ani rozpočet, ktorý bude venovaný klastru pre zdravie. Zatiaľ sa hovorí o výške 7,7 mld. EUR, čo by bolo ešte menej ako bolo na tému zdravia v H2020. EP chce zvýšiť rotzpočet pre klaster zdravia o 18% rozpočtu H2020 pre zdravie. Oproti H2020 sa HE viac bude sústrediť na personalizovanú medicínu a rovnako by sa mal program sústrediť aj na sociálne a psychologické dopady nnaprr. Ľudí, ktorí prešli terapiou. Rečníčky sme sa pýtali aj na dvojitý právny základ. Zatiaľ by malo mať EP len konzultačnú funkciu. V rámci HE je zatiaľ jasných 5 misií a jedna z nich bude Misia k rakovine. Tá mala byť pôvodne zameraná len na detskú rakovinu, to sa však zmenilo, aby sa tým zvýšilo portfólio a nebolo to tak špecifické. Dôležitá v oblasti zdravia zostane aj téma antimakrobiotickej rezistencie, ktorá však bude súčaťou kolaboratívnych projektov. Taktiež jedno z partnerstiev sa bude venovať rýhlemu vývoju inovácií v oblasti zdravia. Okrem iného sa k misii k téme rakoviny vytvára „mission board“ – poradný výbor, ktorý bude zložený z 15 expertov, ktorí by mali ďalej identifikovať špecifické témy v rámci tejto misie. Termín na podávanie prihlášky, by mal byť známy v druhej polovici apríla. Taktiež sa čoskoro začnú formovať aj tieňové výbory pre klaster zdravia. Do procesu tvorby programu pre zdravie bude tiež viac zapojen DG Santé a nie len DG RTD, ako tomu bolo v H2020. Viac informácií budú môcť potenciálni aplikanti získať dňa 3.júla 2019 na Informačnom dni v Bruseli.    

Prezentácia a popularizácia slovenského výskumu a inovácií
Podujatie k 5. výročiu založenia kancelárie SLORD v Bruseli 
Na začatku mesiaca marec sme zorganizovali podujatie spojené s večernou networkingovou recepciou k 5. výročiu založenia kancelárie SLORD v Bruseli. Toto podujatie však primárne slúžilo na prezentáciu a popularizáciu slovenskej vedy v Bruseli. Pri príprave programu podujatia sme vybrali 4 príbehy a krátke prezentácie, ktoré predstavili slovenský výskum a inovácie nie len 21. storočia, ale poskytli tiež aj náhľad do minulosti a predstavili život a dielo prof. Aurela Stodolu – fyzika a inžiniera 20.storočia. Ďalšími úspešnými príbehmi bola firma Ecocapsule, FunGlass a firma Saftra Photonics. Všetci účastníci sa predstavili širokému zahraničnému publiku. To tvorili viac ako 110 účastníkov z EÚ inštitúcií, univerzít, medzinárodných organizácií či tiež tvorcovia politák a atašé v oblasti výskumu a inovácií. Naše slovenské subjekty tak prezentovali svoje vedecké výsledky a inovácie, na ktorých pracujú a ktoré vyvíjajú a tým prispeli nie len k popularizácií slovenskej vedy, ale tiež aj úspešným príkladom projektov, ktoré sú tiež financované z H2020. Okrem iného mali účastníci podujatia tiež aj možnosť sa stretnúť a priamo porozprávať so zástupcami Európskej komisie, parlamentu, či iných európskych inštitúcií a organizácií a nadviazať s nimi ďalšiu spoluprácu. 
V4 Konferencia – Digitálna Transformácia 
Okrem prípravy podujatia k 5. výročiu tiež pripravujeme, ako každý rok V4 konferenciu. Keďže tento rok predsedá V4 skupine Slovensko, preberáme štafetu hlavného organizátora. Témou podujatia je digitálna transformácia a štyri hlavné elementy Digitálnej Európy, ktoré sú umelá inteligencia, eGovernment, digitálne zručnosti a HPC. Konferencia poskytne priestor na prezentáciu úspešných firiem či výskumných tímov z nášho regiónu a okrem zviditeľnenia, poskytne tiež aj priestor na diskusiu jednotlivých aktérov so zástupcami Európskej komisie. V mesiaci marec som komunikovala s moderátorkou podujatia a s rečníkom na podujatie za SG RTD, Európskej komisie do prvého panelu.  Taktiež som sa venovala príprave otázok a oblastí pre rečníkov podujatia, ktoré budem následne počas prvej polovici apríla komunikovať s kolgami zo zvyšných styčných kancelárií a SZ HU pri EÚ. 
Prevádzkovanie informačného portálu
Počas marca som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac marec pripravila newlsetter, ktorý bol následne poslaný našim kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci marec som prekladala faktúry pre SLORD z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:

Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Výbory, konferencie, podujatia

Marec 2019	
Dátum	Čas	Miesto	Účastník (SLORD)	Účastníci	Podujatie	
5.3.2019	10:00 – 16:30	Európska komisia - Oudergemlaan 45	
Terézia Lesayová 	 	The Tour d´Europe Dissemination Event 	
7.3.2019	15:00 – 21:00	SZ SR pri EÚ   	SLORD  		Podujatie k 5. výročiu založenia SLORD	
27.3.2019	09:00 – 20:00	KoWi 	SLORD 		V4 Tréning pre projektových manažérov 	
28.3.2019	09:00 – 16:30	SZ HU pri EÚ 	SLORD 
SLORD 		V4 Tréning pre projektových manažérov	
29.3.2019	09:00 – 15:30	SZ PL pri EÚ  	Terézia Lesayová 		V4 Tréning pre projektových manažérov	
29.3.2019	10:00 – 12:00 	Neth-ER  	Terézia Lesayová 		IGLO Pracovná skupina pre Zdravie 	

Stretnutia a rokovania

Marec 2019	
Dátum	Čas	Miesto	Účastník (SLORD)	Účastníci	Téma stretnutia	Záznam	
4.3.2019	14:00 – 15:00	SZ SR pri EÚ    	SLORD	Darina Kubánová – SZ SR pri EÚ 	Príprava podujatia k 5. výročiu SLORD  	Organizačné a logistické záležitosti k príprave podujatia k 5. výročiu založenia SLORD v Bruseli.  	
6.3.2019	14:00 – 15:30	SZ SR pri EÚ 	SLORD	SZ SR pri EÚ 	Príprava podujatia k 5. výročiu SLORD  	Nastavenie miestnosti a organizačné záležitosti k príprave podujatia k 5. výročiu založenia SLORD v Bruseli.   	
7.3.2019	9:30 – 11:00	SLORD	Terézia Lesayová 
	Miro Šuvada – IT Management, Zurich 	Brífing k podujatiu k 5. výročiu SLORD 	Na stretnutí sme si s pánom Šuvadom prebrali všetky detaily k podujatiu a zároveň sme si prešli prezentáciu k životu a dielu prof. Aurola Stodolu. Zároveň sme s pánom Šuvadom hovorili o možnostiach lepšej prezentácie prof. Stodolu v Európe a preklade jeho vedeckých prác. 	
7.3.2019	11:00 – 12:00	SLORD 	Terézia Lesayová, Monika Budeau Repčíková 	Peter Beljak – EcoCapsule, Šéf operácií 	Možnosti zapojenia ECOCAPSULE v H2020 a v Horizon Europe 	Témou stretnutia boli informácie k H2020 a k HE a možnosti zapojenia sa Ecocapsule v rámcovom programe. Na stretnutí som pána Beljaka oboznámila s výzvami v rámci SC5 a tiež v rámci SME Iinstrument a FET Open.  Zároveň sme sa rozprávali o ďalších aktivitách a spolupráce do budúcna najmä v smere propagácie Ecocapsule. 	
13.3.2019	14:00 – 16:00	PolSCA 	SLORD  	CZELO, PolSCA, SZ HU pri EÚ 
	V4 Breakfast  	Témou pravidelného stretnutia s partnermi z V4 bola príprava V4 Tréningu pre projektových manažérov a tiež príprava V4 Konferencie k digitálnej transformácií. Okrem iného sme si na stretnutí vymenili novinky ohľadne prípravy Horizon Europe.  	
20.3.2019	12:30 – 14:00	Place Lux	Terézia Lesayová 	Dominika Forgáčová – Vedúca kancelárie BSK v Bruseli 	Spolupráca SLORD a BSK 	Na stretnutí sme si vymenili informácie k príprave Horizon Europe a k novinkám v oblasti smart cities. 	
26.3.2019	10:30 – 11:30	SLORD	SLORD	Nordic House 	Stretnutie k spoločným pravidlám fungovania kancelárií v Nordic House. 	Stretnutie k spoločným pravidlám fungovania kancelárií v Nordic House.	
26.3.2019	17:00 – 19:00	SLORD	SLORD	SK účastníci V4 Tréningu pre projektových manažérov 	Neformálne stretnutie s SK účastníkmi tréningu a informácie k tréningu	Na stretnutí sme sa zoznámili s účastníkmi, rozprávali sme sa o ich skúsenostiach s H2020 a inými rámcovými programami a tiež sme im poskytli všetky informácie k V4 tréningu.  	

5.  Odporúčané závery:
V rámci dvoch hlavných dokumentov, ktorými sa riadime by malo ísť o tieto úlohy v jednotlivých oblastiach:
Podpora zapájania sa do medzinárodných projektov a pri ich implementácii
Je potrebné naďalej pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií a o možnostiach zapojenia sa do projektov, ale plne sa sústrediť na prípravu nového rámcového programu Horizon Europe. Taktiež je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Je nevyhnutné sa v tomto období zamerať na výber tých správnych nominantov jednak pre tieňové výbory pre novovznikajúce klastre a jednak pre poradné orgány pre misie. V druhej polovici apríla budú jasné dátumy a deadline na zaslanie nominácií pre expertov do jednotlivých poradných výborov. V rámci misie pre rakoviny by mohli byť vhodnými kandidátmi pán Pavol Čekan, či napríklad prof. Eva Kováčiková zo SAV. Je veľmi dôležité vybrať do všetkých novovytváraných poradných výborov nominantov, ktorí budú môcť zastupovať SR záujmy vo všetkých oblastiach. Taktiež je v tomto smere potrebné veľmi dobre a úzko spolupracovať s národnými delegátmi a s  MŠVVaŠ SR. 
Informovanie a školenia
Je užitočné informovať o novinkách a stave posledných negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v rámcových programoch. Dilema o tom, aký status bude mať Veľká Británia po marci 2019 by sa mala čoskoro vyriešiť podľa toho, akú dohoda uzavrie EÚ s VB. Medzičasom je však dôležité z našej strany tento vývoj sledovať a vedieť informovať slovenskú vedeckú a výskumnú komunitu o prípadných zmenách. 
Okrem vyššie spomenutého je dôležité naďalej informovať o možnostiach zapájania sa do Horizontu 2020 a všetkých jeho pridružených programov a samozrejme podrobne informovať o príprave Horizon Europe. 
V tomto mesiaci sme organizovali ďalší V4 tréningu projektových manažérov, ktorý sa konal v dňoch 27. - 29.3. 2019. Budeme naďalej pokračovať v rozšírenom formáte tréningu v záujme ešte lepších networkingových príležitostí pre účastníkov aj pre iné krajiny a nechať tréning otvorený aj pre účastníkov z ostatných krajín EÚ28. Po tréningu sme získali spätnú väzbu od uchádzačov, ktorú som detailne zanalyzovala a budeme podľa nej, tak ako tomu bolo aj v minulosti, následne upravovať program, aby ďalšie školenie bolo ešte efektívnejšie a „ušité na mieru“. Toto trojdňové školenie nám ukázalo, že participanti oceňujú viac interaktívne sedenia a preto sa budeme snažiť v budúcnosti pokračovať v nastolenom trende a zapájať viac interaktívnych workshopov. Taktiež budeme v ďalšom tréningu ešte viac a detailnejšie informovať o Horizonte Európa, čím budeme v predstihu informovať našich aplikantov o možnostiach zapojenia sa do HE. Okrem samotného tréningu mali možnosť účastníci tréningu  zoznámiť s ďalšími projektovými manažérmi z iých krajín a tiež officermi z EK a iných inštitúcií. 
Taktiež je v tomto smere potrebné veľmi dobre a úzko spolupracovať s  národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií aj v rámci Tour de ERA. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. 

Prezentácia a popularizácia slovenského výskumu a inovácií
Naďalej bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu, a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  

6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 
7.   Osobitne vyhodnotený očakávaný prínos ZPC
-

8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová 		
Dátum: 4.4.2019
								
Správu schválil:  prof. RNDr. Ján TURŇA, CSc., generálny riaditeľ